Съобщение за инвестиционно предложение за „Система за капково напояване на поземлени имоти №№ 100001 и 101018 в землището на с. Тръстеник, община Иваново ˮ 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Авелана групˮ ООД инвестиционно предложение за „ Система за капково напояване на поземлени имоти №№ 100001 и 101018 в землището на с. Тръстеник, община Ивановоˮ , попада в обхвата на т. 1 „Селско, горско и водно стопанство”, буква „в” – „мелиоративни дейности в селското стопанство, включително напояване и пресушаване на земи” от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-4824-(4)/15.10.2021 г. 
Копие на писмото е изпратено в Община Иваново и кметство село Тръстеник
